ΚΟΙΝΗ ΘΕΣΗ (ΕΚ) αριθ. 57/98 που καθορίστηκε από το Συμβούλιο στις 24 Σεπτεμβρίου 1998 για την έκδοση της οδηγίας 98/. . ./ΕΚ του Συμβουλίου σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος (98/C 360/04)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

(1) ότι, με βάση τις αρχές που κατοχυρώνονται από το άρθρο 130 Ρ της συνθήκης, το κοινοτικό πρόγραμμα πολιτικής και δράσεως για το περιβάλλον και τη σταθερή ανάπτυξη πέμπτο πρόγραμμα δράσης για το περιβάλλον) (4), προβλέπει ιδίως την τροποποίηση της νομοθεσίας περί των ατμοσφαιρικών ρύπων 7 ότι το εν λόγω πρόγραμμα συνιστά τον καθορισμό μακροπρόθεσμων στόχων για την ποιότητα του ατμοσφαιρικού αέρα 7

(2) ότι το άρθρο 129 της συνθήκης προβλέπει ότι, οι απαιτήσεις στον τομέα της προστασίας της υγείας αποτελούν συνιστώσα των άλλων πολιτικών της Κοινότητας 7 ότι το άρθρο 3 στοιχείο ξ) της συνθήκης προβλέπει ότι, η δράση της Κοινότητας πρέπει να περιλαμβάνει συμβολή στην επίτευξη υψηλού επιπέδου προστασίας της υγείας 7

(3) ότι, σύμφωνα με το άρθρο 4 παράγραφος 5 της οδηγίας 96/62/ΕΚ του Συμβουλίου, της 27ης Σεπτεμβρίου 1996, για την εκτίμηση και τη διαχείριση της ποιότητας του αέρα του περιβάλλοντος (5), το Συμβούλιο θα θεσπίσει τη νομοθεσία που προβλέπεται στην παράγραφο 1, καθώς και τις διατάξεις που προβλέπονται τις παραγράφους 3 και 4 του άρθρου αυτού 7

(4) ότι οι οριακές τιμές που καθορίζονται από την παρούσα οδηγία αποτελούν ελάχιστες απαιτήσεις 7 ότι, σύμφωνα με το άρθρο 130 Τ της συνθήκης, τα κράτη μέλη δύνανται να τις διατηρούν ή να θεσπίζουν μέτρα ενισχυμένης προστασίας 7 ότι, ειδικότερα, είναι δυνατόν να θεσπιστούν αυστηρότερες οριακές τιμές για την προστασία της υγείας ιδιαίτερως ευαισθήτων κατηγοριών πληθυσμού, όπως τα παιδιά και οι νοσηλευόμενοι ασθενείς 7 ότι τα κράτη μέλη δύνανται να προβλέπουν οριακές τιμές που πρέπει να επιτευχθούν ενωρίτερα από τις ημερομηνίες που ορίζονται στην παρούσα οδηγία 7

(5) ότι τα οικοσυστήματα θα πρέπει να προστατευθούν από τα επιβλαβή αποτελέσματα του διοξειδίου του θείου 7 ότι θα πρέπει να προστατευθεί η βλάστηση από τα επιβλαβή αποτελέσματα των οξειδίων του αζώτου 7

(6) ότι τα διάφορα είδη σωματιδίων ενδέχεται να έχουν διαφορετικές επιβλαβείς επιπτώσεις στην υγεία του ανθρώπου 7 ότι υπάρχουν στοιχεία ότι οι κίνδυνοι για την υγεία του ανθρώπου που συνδέονται με την έκθεση σε ανθρωπογενή σωματίδια είναι υψηλότεροι από τους κινδύνους που συνδέονται με την έκθεση σε σωματίδια που υπάρχουν εκ φύσεως στον αέρα του περιβάλλοντος 7

(7) ότι η οδηγία 96/62/ΕΚ απαιτεί, για ζώνες όπου οι συγκεντρώσεις ρύπων στον ατμοσφαιρικό αέρα υπερβαίνουν τις οριακές τιμές προσαυξημένες κατά το τυχόν ισχύον προσωρινό περιθώριο ανοχής, την ανάπτυξη σχεδίων δράσης προκειμένου να εξασφαλιστεί η συμμόρφωση με τις οριακές τιμές μέχρι την (τις) καθοριζόμενης(-ες) ημερομηνίας(-ες) 7 ότι αυτά τα σχέδια δράσης και άλλες στρατηγικές μείωσης, στο βαθμό που έχουν σχέση με τα σωματίδια, θα πρέπει να αποσκοπούν στη μείωση των συγκεντρώσεων λεπτών σωματιδίων στο πλαίσιο της συνολικής μείωσης των συγκεντρώσεων σωματιδίων 7

(8) ότι η οδηγία 96/62/ΕΚ προβλέπει ότι οι αριθμητικές οριακές τιμές και όρια συναγερμού πρέπει να βασίζονται στα πορίσματα των εργασιών που εκτελούνται από τις διεθνείς επιστημονικές ομάδες που δραστηριοποιούνται στον τομέα αυτό 7 ότι η Επιτροπή, κατά την επανεξέταση των στοιχείων στα οποία βασίζονται οι οριακές τιμές και τα όρια συναγερμού, λαμβάνει υπόψη τα πλέον πρόσφατα επιστημονικά δεδομένα της έρευνας στον τομέα της επιδημιολογίας και του περιβάλλοντος καθώς και τις τελευταίες προόδους στη μετρολογία 7

(9) ότι, προκειμένου να διευκολυνθεί η επανεξέταση της παρούσας οδηγίας το 2003, η Επιτροπή και τα κράτη μέλη θα πρέπει να μεριμνήσουν για την ενθάρρυνση της έρευνας σχετικά με τις επιπτώσεις των ρύπων στους οποίους αυτή αναφέρεται, κυρίως το διοξείδιο του θείου, το διοξείδιο του αζώτου και τα οξείδια του αζώτου, τα σωματίδια και το μόλυβδο 7

(10) ότι οι τυποποιημένες τεχνικές ακριβούς μέτρησης και τα κοινά κριτήρια για την τοποθέτηση των σταθμών μέτρησης αποτελούν ουσιαστικό στοιχείο για την εκτίμηση της ποιότητας του αέρα του περιβάλλοντος, προκειμένου να συγκεντρώνονται συγκρίσιμα στοιχεία για όλη την Κοινότητα 7

(11) ότι, σύμφωνα με το άρθρο 12 παράγραφος 1 της οδηγίας 96/62/ΕΚ, οι αναγκαίες τροποποιήσεις για την προσαρμογή στην επιστημονική και τεχνική πρόοδο μπορούν να αφορούν αποκλειστικά τα κριτήρια και τις τεχνικές εκτίμησης των συγκεντρώσεων διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου ή τις λεπτομερείς ρυθμίσεις για τη διαβίβαση πληροφοριών στην Επιτροπή, και δεν μπορούν να έχουν ως συνέπεια την άμεση ή έμμεση τροποποίηση των οριακών τιμών ή των ορίων συναγερμού 7

(12) ότι το κοινό θα πρέπει να έχει ευχερή πρόσβαση σε ενημερωμένες πληροφορίες σχετικά με τις συγκεντρώσεις διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1 Στόχοι

Οι στόχοι της παρούσας οδηγίας είναι:

- ο καθορισμός οριακών τιμών και, εφόσον απαιτείται, ορίων συναγερμού για τις συγκεντρώσεις διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου στον αέρα του περιβάλλοντος, ώστε να αποφεύγονται, να προλαμβάνονται ή να μειώνονται οι επιβλαβείς επιπτώσεις στην ανθρώπινη υγεία και στο σύνολο του περιβάλλοντος,

- η εκτίμηση των συγκεντρώσεων διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου στον αέρα του περιβάλλοντος, βάσει κοινών μεθόδων και κριτηρίων,

- η συλλογή κατάλληλων πληροφοριών σχετικά με τις συγκεντρώσεις διοξειδίου του θείου, διοξειδίων του αζώτου και οξειδίων του αζώτου, σωματιδίων και μολύβδου στον αέρα του περιβάλλοντος και η εξασφάλιση ότι οι πληροφορίες αυτές τίθενται στη διάθεση του κοινού,

- η διατήρηση της ποιότητας του αέρα του περιβάλλοντος, όταν είναι καλή, και η βελτίωσή της στις άλλες περιπτώσεις, όσον αφορά το διοξείδιο του θείου, το διοξείδιο του αζώτου και τα οξείδια του αζώτου, τα σωματίδια και το μόλυβδο.

Άρθρο 2 Ορισμοί

Για τους σκοπούς της παρούσας οδηγίας, νοούνται ως:

1. «αέρας του περιβάλλοντος» ο εξωτερικός αέρας της τροπόσφαιρας, εξαιρουμένου του αέρα στους χώρους εργασίας 7

2. «ρύπος» κάθε ουσία η οποία διοχετεύεται αμέσως ή εμμέσως από τον άνθρωπο στον αέρα του περιβάλλοντος και ενδέχεται να έχει επιβλαβείς επιπτώσεις στην ανθρώπινη υγεία ή/και στο περιβάλλον στο σύνολό του 7

3. «επίπεδο» η συγκέντρωση ενός ρύπου στον αέρα του περιβάλλοντος ή η εναπόθεσή του σε μια επιφάνεια σε δεδομένη χρονική στιγμή 7

4. «εκτίμηση» κάθε μέθοδος που χρησιμοποιείται για τη μέτρηση, τον υπολογισμό, την πρόβλεψη ή την εκτίμηση του επιπέδου ενός ρύπου στον αέρα του περιβάλλοντος 7

5. «οριακή τιμή» ένα επίπεδο καθοριζόμενο βάσει επιστημονικών γνώσεων, με σκοπό να αποφεύγονται, να προλαμβάνονται ή να μειώνονται οι επιβλαβείς επιπτώσεις στην ανθρώπινη υγεία και/ή στο σύνολο του περιβάλλοντος, το οποίο πρέπει να επιτευχθεί εντός δεδομένης προθεσμίας χωρίς εν συνεχεία υπερβάσεις 7

6. «όριο συναγερμού» ένα επίπεδο πέραν του οποίου υπάρχει κίνδυνος για την ανθρώπινη υγεία ακόμα και αν η έκθεση είναι βραχύχρονη, και κατά το οποίο τα κράτη μέλη λαμβάνουν αμέσως τα μέτρα που προβλέπει η οδηγία 96/62/ΕΚ 7

7. «περιθώριο ανοχής» το ποσοστό της οριακής τιμής κατά το οποίο επιτρέπεται να γίνεται υπέρβασή της σύμφωνα με τους όρους της οδηγίας 96/62/ΕΚ 7

8. «ζώνη» οριοθετημένο από τα κράτη μέλη τμήμα του εδάφους τους 7

9. «οικισμός» μια ζώνη με συγκέντρωση πληθυσμού άνω των 250 000 κατοίκων ή, όταν η συγκέντρωση πληθυσμού είναι κατώτερη ή ίση προς 250 000 κατοίκους, με πυκνότητα πληθυσμού ανά τετραγωνικό χιλιόμετρο η οποία δικαιολογεί, κατά τη γνώμη των κρατών μελών, την ανάγκη εκτίμησης και διαχείρισης της ποιότητας του αέρος του περιβάλλοντος 7

10. «οξείδια του αζώτου» το άθροισμα του μονοξειδίου του αζώτου και του διοξειδίου του αζώτου, προστιθέμενα ως μέρη ανά δισεκατομμύριο και εκφραζόμενα ως διοξείδιο του αζώτου σε μικρογραμμάρια ανά κυβικό μέτρο 7

11. «ΑΣ10» τα σωματίδια που διέρχονται διά στομίου κατά μέγεθος διαλογής το οποίο συγκρατεί το 50 % των σωματιδίων αεροδυναμικής διαμέτρου 10 ϴm 7

12. «ΑΣ2,5» τα σωματίδια που διέρχονται διά στομίου κατά μέγεθος διαλογής το οποίο συγκρατεί το 50 % των σωματιδίων αεροδυναμικής διαμέτρου 2,5 ϴm 7

13. «ανώτερο όριο εκτίμησης» επίπεδο, καθοριζόμενο στο παράρτημα V, κάτω του οποίου επιτρέπεται η χρήση ενός συνδυασμού μετρήσεων και τεχνικών προσομοίωσης για την εκτίμηση της ποιότητας του αέρα του περιβάλλοντος, σύμφωνα με το άρθρο 6 παράγραφος 3 της οδηγίας 96/62/ΕΚ 7

14. «κατώτερο όριο εκτίμησης» επίπεδο, καθοριζόμενο στο παράρτημα V, κάτω του οποίου επιτρέπεται μόνον η χρήση τεχνικών προσομοίωσης ή αντικειμενικής εκτίμησης για την εκτίμηση της ποιότητας του αέρα του περιβάλλοντος, σύμφωνα με το άρθρο 6 παράγραφος 4 της οδηγίας 96/62/ΕΚ 7

15. «φυσικά φαινόμενα» οι εκρήξεις ηφαιστείων, οι σεισμικές δονήσεις, οι πυρκαγιές φυσικών εκτάσεων, τα περιστατικά ισχυρών ανέμων ή η επαναιώρηση ή η μεταφορά με τον ατμοσφαιρικό αέρα φυσικών σωματιδίων από ξηρές περιοχές 7

16. «σταθερές μετρήσεις» οι μετρήσεις που διενεργούνται σύμφωνα με το άρθρο 6 παράγραφος 5 της οδηγίας 96/62/ΕΚ.

Άρθρο 3 Διοξείδιο του θείου

1. Τα κράτη μέλη λαμβάνουν τα αναγκαία μέτρα προκειμένου να εξασφαλίσουν ότι, οι συγκεντρώσεις διοξειδίου του θείου στον αέρα του περιβάλλοντος, όπως εκτιμώνται σύμφωνα με το άρθρο 7, δεν υπερβαίνουν τις οριακές τιμές που αναφέρονται στο μέρος I του παραρτήματος I από τις καθοριζόμενες στο μέρος αυτό ημερομηνίες.

Τα περιθώρια ανοχής που καθορίζονται στο μέρος I του παραρτήματος I, εφαρμόζονται σύμφωνα με το άρθρο 8 της οδηγίας 96/62/ΕΚ.

2. Το όριο συναγερμού για τις συγκεντρώσεις διοξειδίου του θείου στον αέρα του περιβάλλοντος, καθορίζεται στο μέρος II του παραρτήματος I.

3. Προκειμένου να συνδράμουν την Επιτροπή στη σύνταξη της έκθεσης που αναφέρεται στο άρθρο 10, τα κράτη μέλη, έως τις 31 Δεκεμβρίου 2003, καταγράφουν, εφόσον απαιτείται, στοιχεία για τις μέσες συγκεντρώσεις διοξειδίου του θείου επί δεκάλεπτο από ορισμένους σταθμούς μέτρησης που επιλέγουν τα κράτη μέλη ώστε τα στοιχεία να είναι αντιπροσωπευτικά της ποιότητας του αέρα σε κατοικημένες περιοχές που βρίσκονται κοντά σε πηγές εκπομπών και στους οποίους μετρώνται οι ωριαίες συγκεντρώσεις. Παράλληλα με την παροχή στοιχείων για τις ωριαίες συγκεντρώσεις σύμφωνα με το άρθρο 11 παράγραφος 1 της οδηγίας 96/62/ΕΚ, τα κράτη μέλη ανακοινώνουν στην Επιτροπή, για τους επιλεγέντες αυτούς σταθμούς μέτρησης, τον αριθμό των επί δεκάλεπτο συγκεντρώσεων που υπερβαίνουν τα 500 ϴg/m³, τον αριθμό ημερών εντός του ημερολογιακού έτους κατά τις οποίες συνέβη αυτό, τον αριθμό αυτών των ημερών κατά τις οποίες οι ωριαίες συγκεντρώσεις διοξειδίου του θείου υπερέβησαν ταυτόχρονα τα 350 ϴg/m³, και τις μέγιστες επί δεκάλεπτο σημειωθείσες συγκεντρώσεις.

4. Τα κράτη μέλη δύνανται να ορίζουν ζώνες ή οικισμούς, εντός των οποίων σημειώνεται υπέρβαση των οριακών τιμών για το διοξείδιο του θείου που αναφέρονται στο μέρος I του παραρτήματος I, λόγω συγκεντρώσεων του διοξειδίου του θείου στον αέρα του περιβάλλοντος, που οφείλονται σε φυσικές πηγές. Τα κράτη μέλη διαβιβάζουν στην Επιτροπή κατάλογο αυτών των ζωνών ή οικισμών συνοδευόμενο από πληροφορίες σχετικά με τις εντός αυτών συγκεντρώσεις και πηγές διοξειδίου του θείου. Όταν ενημερώνουν την Επιτροπή σύμφωνα με το άρθρο 11 παράγραφος 1 της οδηγίας 96/62/ΕΚ, τα κράτη μέλη παρέχουν την αναγκαία αιτιολόγηση ώστε να αποδεικνύεται ότι οι υπερβάσεις οφείλονται σε φυσικές πηγές.

Εντός αυτών των ζωνών ή οικισμών, τα κράτη μέλη υποχρεούνται να εφαρμόζουν σχέδια δράσης σύμφωνα με το άρθρο 8 παράγραφος 3 της οδηγίας 96/62/ΕΚ μόνον όταν οι οριακές τιμές που αναφέρονται στο μέρος I του παραρτήματος I, σημειώνουν υπέρβαση λόγω ανθρωπογενών εκπομπών.

Άρθρο 4 Διοξείδιο του αζώτου και οξείδια του αζώτου

1. Τα κράτη μέλη λαμβάνουν τα αναγκαία μέτρα προκειμένου να εξασφαλίσουν ότι, οι συγκεντρώσεις διοξειδίου του αζώτου και, εφόσον απαιτείται, οξειδίων του αζώτου, στον αέρα του περιβάλλοντος, όπως εκτιμώνται σύμφωνα με το άρθρο 7, δεν υπερβαίνουν τις οριακές τιμές που αναφέρονται στο μέρος I του παραρτήματος II από τις καθοριζόμενες στο μέρος αυτό ημερομηνίες.

Τα περιθώρια ανοχής που καθορίζονται στο μέρος I του παραρτήματος II, εφαρμόζονται σύμφωνα με το άρθρο 8 της οδηγίας 96/62/ΕΚ.

2. Το όριο συναγερμού για τις συγκεντρώσεις διοξειδίου του αζώτου στον αέρα του περιβάλλοντος, καθορίζονται στο μέρος II του παραρτήματος II.

Άρθρο 5 Σωματίδια

1. Τα κράτη μέλη λαμβάνουν τα αναγκαία μέτρα προκειμένου να εξασφαλίσουν ότι, οι συγκεντρώσεις ΑΣ10 στον αέρα του περιβάλλοντος, όπως εκτιμώνται σύμφωνα με το άρθρο 7, δεν υπερβαίνουν τις οριακές τιμές που αναφέρονται στο μέρος I του παραρτήματος III από τις καθοριζόμενες στο μέρος αυτό ημερομηνίες.

Τα περιθώρια ανοχής που καθορίζονται στο μέρος I του παραρτήματος III, εφαρμόζονται σύμφωνα με το άρθρο 8 της οδηγίας 96/62/ΕΚ.

2. Τα κράτη μέλη εξασφαλίζουν ότι έχουν εγκατασταθεί και λειτουργούν σταθμοί μέτρησης για την παροχή στοιχείων σχετικά με τις συγκεντρώσεις ΑΣ2,5. Ο αριθμός και η θέση των σταθμών μέτρησης ΑΣ2,5 επιλέγονται από τα κράτη μέλη ώστε τα στοιχεία να είναι αντιπροσωπευτικά των συγκεντρώσεων ΑΣ2,5 εντός του κράτους μέλους αυτού. Ει δυνατόν, τα σημεία δειγματοληψίας πρέπει να συνδυάζονται με σημεία δειγματοληψίας για τα ΑΣ10.

Τα κράτη μέλη διαβιβάζουν ετησίως στην Επιτροπή, εντός εννέα μηνών μετά το τέλος κάθε έτους, τον αριθμητικό μέσο, το διάμεσο, το 98ο εκατοστημόριο και τη μέγιστη συγκέντρωση που υπολογίζονται από τις μετρήσεις ΑΣ2,5 επί 24 ώρες εντός του έτους αυτού. Το 98ο εκατοστημόριο υπολογίζεται σύμφωνα με τη διαδικασία που καθορίζεται στο μέρος 4 του παραρτήματος I της απόφασης 97/101/ΕΚ του Συμβουλίου, της 27ης Ιανουαρίου 1997, για την καθιέρωση διαδικασίας για την αμοιβαία ανταλλαγή πληροφοριών και δεδομένων που προέρχονται από τα δίκτυα και τους μεμονωμένους σταθμούς μετρήσεως της ρυπάνσεως του αέρα του περιβάλλοντος στα κράτη μέλη (6).

3. Τα σχέδια δράσης για τα ΑΣ10 που καταρτίζονται σύμφωνα με το άρθρο 8 της οδηγίας 96/62/ΕΚ και οι γενικές στρατηγικές για τη μείωση των συγκεντώσεων ΑΣ10, αποσκοπούν επίσης στη μείωση των συγκεντρώσεων ΑΣ2,5.

4. Όταν σημειώνεται υπέρβαση των οριακών τιμών για τα ΑΣ10 που αναφέρονται στο μέρος I του παραρτήματος III λόγω συγκεντρώσεων ΑΣ10 στον αέρα του περιβάλλοντος, οφειλομένων σε φυσικά φαινόμενα, η υπέρβαση δε αυτή συνεπάγεται συγκεντρώσεις υπερβαίνουσες σημαντικά τα συνήθη βασικά επίπεδα από φυσικές πηγές, τα κράτη μέλη ενημερώνουν την Επιτροπή σύμφωνα με το άρθρο 11 παράγραφος 1 της οδηγίας 96/62/ΕΚ, και παρέχουν την αναγκαία αιτιολόγηση ώστε να αποδεικνύεται ότι οι υπερβάσεις αυτές οφείλονται σε φυσικά φαινόμενα. Στις περιπτώσεις αυτές, τα κράτη μέλη υποχρεούνται να εφαρμόζουν σχέδια δράσης σύμφωνα με το άρθρο 8 παράγραφος 3 της οδηγίας 96/62/ΕΚ, μόνον όταν οι οριακές τιμές που αναφέρονται στο μέρος I του παραρτήματος III σημειώνουν υπέρβαση οφειλόμενη σε άλλες αιτίες, εκτός των φυσικών φαινομένων.

5. Τα κράτη μέλη δύνανται να ορίζουν ζώνες ή οικισμούς εντός των οποίων οι οριακές τιμές για τα ΑΣ10 που αναφέρονται στο μέρος I του παραρτήματος III σημειώνουν υπέρβαση λόγω συγκεντρώσεων ΑΣ10 στον αέρα του περιβάλλοντος, οφειλομένων στην επαναιώρηση σωματιδίων μετά την χειμερινή επίστρωση των οδών με άμμο. Τα κράτη μέλη διαβιβάζουν στην Επιτροπή κατάλογο αυτών των ζωνών ή οικισμών, συνοδευόμενο από πληροφορίες για τις εντός αυτών συγκεντρώσεις και πηγές ΑΣ10. Όταν ενημερώνουν την Επιτροπή σύμφωνα με το άρθρο 11 παράγραφος 1 της οδηγίας 96/62/ΕΚ, τα κράτη μέλη παρέχουν την αναγκαία αιτιολόγηση ώστε να αποδεικνύεται ότι οι υπερβάσεις αυτές οφείλονται στα επαναιωρούμενα αυτά σωματίδια, και ότι έχουν ληφθεί εύλογα μέτρα για τη μείωση των συγκεντρώσεων.

Εντός αυτών των ζωνών ή οικισμών, τα κράτη μέλη υποχρεούνται να εφαρμόζουν σχέδια δράσης σύμφωνα με το άρθρο 8 παράγραφος 3 της οδηγίας 96/62/ΕΚ, μόνον όταν οι οριακές τιμές που αναφέρονται στο μέρος I του παραρτήματος III σημειώνουν υπέρβαση λόγω επιπέδων ΑΣ10 μη οφειλομένων στην χειμερινή επίστρωση των οδών με άμμο.

Άρθρο 6 Μόλυβδος

Τα κράτη μέλη λαμβάνουν τα αναγκαία μέτρα προκειμένου να εξασφαλίσουν ότι οι συγκεντρώσεις μολύβδου στον αέρα του περιβάλλοντος, όπως εκτιμώνται σύμφωνα με το άρθρο 7, δεν υπερβαίνουν τις οριακές τιμές που αναφέρονται στο μέρος I του παραρτήματος IV από τις καθοριζόμενες στο μέρος αυτό ημερομηνίες.

Τα περιθώρια ανοχής που καθορίζονται στο μέρος I του παραρτήματος IV εφαρμόζονται σύμφωνα με το άρθρο 8 της οδηγίας 92/62/ΕΚ.

Άρθρο 7 Εκτίμηση των συγκεντρώσεων

1. Το ανώτερο και το κατώτερο όριο εκτίμησης του διοξειδίου του θείου, του διοξειδίου του αζώτου και των οξειδίων του αζώτου, των σωματιδίων και του μολύβδου για τους σκοπούς του άρθρου 6 της οδηγίας 92/62/ΕΚ, καθορίζονται στο μέρος I του παραρτήματος V.

Για τους σκοπούς του εν λόγω άρθρου 6, η κατάταξη κάθε ζώνης ή οικισμού επανεξετάζεται τουλάχιστον κάθε 5 έτη, σύμφωνα με τη διαδικασία που ορίζεται στο μέρος II του παραρτήματος V. Η κατάταξη επανεξετάζεται νωρίτερα σε περίπτωση σημαντικής αλλαγής των δραστηριοτήτων που επιδρούν στις συγκεντρώσεις διοξειδίου του θείου, διοξειδίου του αζώτου ή, όπου ενδείκνυται, οξειδίων του αζώτου, σωματιδίων ή μολύβδου στο περιβάλλον.

2. Το παράρτημα VI ορίζει τα κριτήρια καθορισμού της θέσης των σημείων δειγματοληψίας για τη μέτρηση διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου στον αέρα του περιβάλλοντος. Το παράρτημα VII ορίζει τον ελάχιστο αριθμό σημείων δειγματοληψίας για σταθερές μετρήσεις συγκεντρώσεων κάθε επιμέρους ρύπου, και τα σημεία δειγματοληψίας εγκαθίστανται σε κάθε ζώνη ή οικισμό, εντός των οποίων απαιτείται μέτρηση, εάν οι σταθερές μετρήσεις είναι η μόνη πηγή στοιχείων για τις συγκεντρώσεις σ' αυτές.

3. Στις ζώνες και στους οικισμούς, εντός των οποίων οι πληροφορίες από τους σταθμούς σταθερής μέτρησης συμπληρώνονται με πληροφορίες από άλλες πηγές, όπως η καταγραφή εκπομπών, οι μέθοδοι ενδεικτικών μετρήσεων και οι τεχνικές προσομοίωσης της ποιότητας του αέρα, ο αριθμός των σταθμών σταθερής μέτρησης που εγκαθίστανται και η χωρική διακριτική ικανότητα άλλων τεχνικών, πρέπει να επαρκούν για τον προσδιορισμό των συγκεντρώσεων ρύπων σύμφωνα με το μέρος I του παραρτήματος VI και το μέρος I του παραρτήματος VIII.

4. Στις ζώνες και στους οικισμούς, εντός των οποίων δεν απαιτείται μέτρηση, επιτρέπεται να χρησιμοποιούνται τεχνικές προσομοίωσης ή αντικειμενικής εκτίμησης.

5. Οι μέθοδοι αναφοράς για την ανάλυση του διοξειδίου του θείου, του διοξειδίου του αζώτου και των οξειδίων του αζώτου, καθώς και για τη δειγματοληψία και την ανάλυση του μολύβδου, καθορίζονται στα μέρη I έως III του παραρτήματος IX.

Η μέθοδος αναφοράς για τη δειγματοληψία και τη μέτρηση των ΑΣ10 καθορίζεται στο μέρος IV του παραρτήματος IX.

Η προσωρινή μέθοδος αναφοράς για τη δειγματοληψία και τη μέτρηση των ΑΣ2,5 καθορίζεται στο μέρος V του παραρτήματος IX.

Οι τεχνικές αναφοράς για την προσομοίωση της ποιότητας του ατμοσφαιρικού αέρα καθορίζονται στο μέρος VI του παραρτήματος IX.

6. Τα κράτη μέλη ενημερώνουν την Επιτροπή 18 μήνες μετά την έναρξη ισχύος της παρούσας οδηγίας σχετικά με τις μεθόδους που χρησιμοποιούν για την προκαταρκτική εκτίμηση της ποιότητας του αέρα, σύμφωνα με το άρθρο 11 παράγραφος 1 στοιχείο δ) της οδηγίας 96/62/ΕΚ.

7. Τυχόν αναγκαίες τροποποιήσεις για την προσαρμογή του παρόντος άρθρου και των παραρτημάτων V έως IX προς την επιστημονική και τεχνική πρόοδο, θεσπίζονται σύμφωνα με τη διαδικασία του άρθρου 12 της οδηγίας 96/62/ΕΚ.

Άρθρο 8 Κοινοποίηση πληροφοριών στο κοινό

1. Τα κράτη μέλη εξασφαλίζουν ότι ενημερωμένες πληροφορίες περί των συγκεντρώσεων διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου στο περιβάλλον, τίθενται συνεχώς στη διάθεση του κοινού καθώς και στη διάθεση καταλλήλων οργανώσεων, όπως οι οργανώσεις προστασίας του περιβάλλοντος, οι οργανώσεις καταναλωτών, οι οργανώσεις που εκπροσωπούν τα συμφέροντα ευαισθήτων ομάδων του πληθυσμού και άλλοι σχετικοί υγειονομικοί φορείς, μέσω, λόγου χάριν, των ραδιοτηλεοπτικών μέσων, του τύπου, των ενημερωτικών οθονών ή των υπηρεσιών δικτύου ηλεκτρονικών υπολογιστών.

Οι πληροφορίες για τις συγκεντρώσεις διοξειδίου του θείου, διοξειδίου του αζώτου, και σωματιδίων στο περιβάλλον, ενημερώνονται τουλάχιστον σε καθημερινή βάση, και, στην περίπτωση ωριαίων τιμών για το διοξείδιο του θείου και το διοξείδιο του αζώτου, εφόσον είναι εφικτό, οι πληροφορίες ενημερώνονται σε ωριαία βάση. Οι πληροφορίες για τις συγκεντρώσεις μολύβδου στο περιβάλλον, ενημερώνονται σε τριμηνιαία βάση.

Οι πληροφορίες αυτές αναφέρουν τουλάχιστον όλες τις υπερβάσεις των οριακών τιμών συγκέντρωσης και των ορίων συναγερμού κατά τις μέσες περιόδους που καθορίζονται στα παραρτήματα I έως IV. Οι πληροφορίες περιέχουν επίσης μια σύντομη εκτίμηση όσον αφορά τις οριακές τιμές και τα όρια συναγερμού καθώς και πρόσφορα στοιχεία για τις επιπτώσεις στην υγεία.

2. Τα κράτη μέλη, όταν θέτουν στη διάθεση του κοινού σχέδια ή προγράμματα κατ' εφαρμογήν του άρθρου 8 παράγραφος 3 της οδηγίας 96/62/ΕΚ, τα θέτουν επίσης στη διάθεση των οργανώσεων, που αναφέρονται στην παράγραφο 1.

3. Όταν σημειωθεί υπέρβαση του ορίου συναγερμού που αναφέρεται στο μέρος II του παραρτήματος I και του παραρτήματος II, τα στοιχεία που τίθενται στη διάθεση του κοινού, σύμφωνα με το άρθρο 10 της οδηγίας 96/62/ΕΚ, περιλαμβάνουν τουλάχιστον τα στοιχεία που αναφέρονται στο μέρος III των εν λόγω παραρτημάτων.

4. Οι πληροφορίες που τίθενται στη διάθεση του κοινού και των οργανισμών που αναφέρονται στις παραγράφους 1 και 3 είναι σαφείς, κατανοητές και ευπρόσιτες.

Άρθρο 9 Καταργήσεις και μεταβατικές ρυθμίσεις

1. Η οδηγία 80/779/ΕΟΚ του Συμβουλίου, της 15ης Ιουλίου 1980, όσον αφορά τις οριακές τιμές και τις καθοδηγητικές τιμές ποιότητας της ατμόσφαιρας για το διοξείδιο του θείου και τα αιωρούμενα σωματίδια (7), καταργείται από την . . . (8*), εκτός από το άρθρο 1, το άρθρο 2 παράγραφος 1, το άρθρο 3 παράγραφος 1, τα άρθρα 1, τα άρθρα 9, 15, και 16 και τα παραρτήματα I, IIIβ και IV τα οποία καταργούνται από την 1η Ιανουαρίου 2005.

2. Η οδηγία 82/884/ΕΟΚ του Συμβουλίου, της 3ης Δεκεμβρίου 1982, για την οριακή τιμή του μολύβδου που περιέχεται στην ατμόσφαιρα (9), καταργείται από την . . . (10*), εκτός από τα άρθρα 1 και 2, το άρθρο 3 παράγραφος 1, τα άρθρα 7, 12 και 13 τα οποία καταργούνται από την 1η Ιανουαρίου 2005.

3. Η οδηγία 85/203/ΕΟΚ του Συμβουλίου, της 7ης Μαρτίου 1985, σχετικά με τις προδιαγραφές ποιότητας του αέρα για το διοξείδιο του αζώτου (11) καταργείται από την . . . (12*), εκτός από το άρθρο 1 παράγραφος 1 πρώτη περίπτωση και το άρθρο 1 παράγραφος 2, το άρθρο 2 πρώτη περίπτωση, το άρθρο 3 παράγραφος 1, τα άρθρα 5, 9, 15 και 16, και το παράρτημα I τα οποία καταργούνται από την 1η Ιανουαρίου 2010.

4. Από την . . . (13*), τα κράτη μέλη μπορούν να χρησιμοποιούν σταθμούς μέτρησης και άλλες μεθόδους εκτίμησης της ποιότητας του ατμοσφαιρικού αέρα που συμμορφώνονται προς την παρούσα οδηγία για την εκτίμηση των συγκεντρώσεων διοξειδίου του θείου, διοξειδίου του αζώτου και μολύβδου στον αέρα του περιβάλλοντος, προκειμένου να συγκεντρώνουν στοιχεία για την απόδειξη της τήρησης των οριακών τιμών που καθορίζουν οι οδηγίες 80/779/ΕΟΚ, 82/884/ΕΟΚ και 85/203/ΕΟΚ, έως ότου οι οριακές τιμές που καθορίζουν οι εν λόγω οδηγίες παύσουν να εφαρμόζονται.

5. Από την . . . (14*), τα κράτη μέλη μπορούν να χρησιμοποιούν σταθμούς μέτρησης και άλλες μεθόδους εκτίμησης της ποιότητας του ατμοσφαιρικού αέρα που συμμορφώνονται προς την παρούσα οδηγία όσον αφορά τα ΑΣ10, για την εκτίμηση των συγκεντρώσεων αιωρουμένων σωματιδίων προκειμένου να αποδεικνύεται η τήρηση των οριακών τιμών για τα ολικά αιωρούμενα σωματίδια που καθορίζει το παράρτημα IV της οδηγίας 80/779/ΕΟΚ 7 προκειμένου να αποδεικνύεται η τήρηση αυτή, ωστόσο, τα ούτως συλλεγόμενα στοιχεία πολλαπλασιάζονται επί ένα συντελεστή 1,2.

6. Τα κράτη μέλη ενημερώνουν ετησίως την Επιτροπή, για οιεσδήποτε υπερβάσεις των οριακών τιμών που καθορίζουν οι οδηγίες 80/779/ΕΟΚ, 82/884/ΕΟΚ και 85/203/ΕΟΚ, παράλληλα με τις σημειωθείσες τιμές, τους λόγους κάθε παρατηρουμένου περιστατικού και τα λαμβανόμενα μέτρα για την αποφυγή κάθε επανάληψής του, εντός εννέα μηνών μετά το τέλος κάθε έτους, σύμφωνα με τη διαδικασία του άρθρου 17 της οδηγίας 96/62/ΕΟΚ, έως ότου παύσουν να εφαρμόζονται οι οριακές τιμές που ορίζουν οι εν λόγω οδηγίες.

7. Στις ζώνες εντός των οποίων κράτος μέλος κρίνει αναγκαίο να περιοριστεί ή να προληφθεί μια προβλέψιμη αύξηση της ρύπανσης από το διοξείδιο του θείου, τα οξείδια του αζώτου ή τα αιωρούμενα σωματίδια, μπορούν να συνεχίσουν να χρησιμοποιούνται οι ενδεικτικές τιμές για την προστασία των οικοσυστημάτων του παραρτήματος II της οδηγίας 80/779/ΕΟΚ και του παραρτήματος II της οδηγίας 85/203/ΕΟΚ.

Άρθρο 10 Έκθεση και επανεξέταση

Όχι αργότερα από την 31η Δεκεμβρίου 2003, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση με βάση την πείρα που θα αποκτηθεί από την εφαρμογή της παρούσας οδηγίας, και ιδίως σχετικά με τα αποτελέσματα των πλέον πρόσφατων επιστημονικών ερευνών για τις επιπτώσεις που έχει στην ανθρώπινη υγεία και στα οικοσυστήματα η έκθεση στο διοξείδιο του θείου, στο διοξείδιο του αζώτου, και στα οξείδια του αζώτου, σε διάφορα κλάσματα σωματιδίων και στο μόλυβδο, καθώς και σχετικά με τις τεχνολογικές εξελίξεις και την πρόοδο που έχει επιτελεστεί στις μεθόδους μέτρησης και στις άλλες τεχνικές εκτίμησης των συγκεντρώσεων σωματιδίων στον αέρα του περιβάλλοντος, και της εναπόθεσης σωματιδίων και μολύβδου σε επιφάνειες.

Προκειμένου να διατηρηθεί υψηλό επίπεδο προστασίας της ανθρώπινης υγείας και του περιβάλλοντος και λαμβάνοντας υπόψη την αποκτηθείσα πείρα από την εφαρμογή της παρούσας οδηγίας στα κράτη μέλη, και ιδίως τις συνθήκες που αναφέρονται στο παράρτημα VI, υπό τις οποίες έχουν γίνει οι μετρήσεις, η έκθεση αυτή συνοδεύεται, εφόσον απαιτείται, από προτάσεις τροποποίησης της παρούσας οδηγίας. Η Επιτροπή εξετάζει, ειδικότερα, τις οριακές τιμές του δευτέρου σταδίου για τα ΑΣ10, με σκοπό να τις καταστήσει υποχρεωτικές και διερευνά εάν πρέπει να επιβεβαιώσει ή να τροποποιήσει τις οριακές τιμές για το δεύτερο στάδιο και, εφόσον ενδείκνυνται, για το πρώτο στάδιο. Επιπλέον, η Επιτροπή δίδει ιδιαίτερη προσοχή στον καθορισμό οριακών τιμών για τα ΑΣ2,5, ή άλλα κλάσματα σωματιδίων, ως ενδείκνυται. Περαιτέρω, η Επιτροπή εξετάζει την ετήσια οριακή τιμή για την προστασία της ανθρώπινης υγείας από το διοξείδιο του αζώτου και προβαίνει σε πρόταση με την οποία επιβεβαιώνεται ή τροποποιείται αυτή η τιμή. Μελετά επίσης την ωριαία οριακή τιμή για το διοξείδιο του αζώτου, υπό το πρίσμα των κατευθυντήριων γραμμών της Παγκόσμιας Οργάνωσης Υγείας και εξετάζει εάν η οριακή τιμή θα πρέπει να επιβεβαιωθεί ή να μεταβληθεί.

Άρθρο 11 Κυρώσεις

Τα κράτη μέλη καθορίζουν τις κυρώσεις που εφαρμόζονται σε παραβάσεις εθνικών διατάξεων που θεσπίζονται κατ' εφαρμογήν της παρούσας οδηγίας. Οι κυρώσεις αυτές πρέπει να είναι αποτελεσματικές, αναλογικές και αποτρεπτικές.

Άρθρο 12 Εφαρμογή

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία μέχρι τις . . . (15*). Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των κυρίων διατάξεων εσωτερικού δικαίου που θεσπίζουν στον τομέα που καλύπτει η παρούσα οδηγία.

Άρθρο 13 Έναρξη ισχύος

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 14 Αποδέκτες

Η παρούσα οδηγία απευθύνεται στα κράτη μέλη.

. . .,

Για το Συμβούλιο

Ο Πρόεδρος

(1) ΕΕ C 9 της 14.1.1998, σ. 6.

(2) Γνώμη που διατυπώθηκε στις 29 Απριλίου 1998 (ΕΕ C 214 της 10.7.1998, σ. 1).

(3) Γνώμη που διατυπώθηκε στις 13 Μαΐου 1998 (ΕΕ C 167 της 1.6.1998, σ. 110), κοινή θέση του Συμβουλίου της 24ης Σεπτεμβρίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ C 138 της 17.5.1993, σ. 5.

(5) ΕΕ L 296 της 21.11.1996, σ. 55.

(6) ΕΕ L 35 της 5.2.1997, σ. 14.

(7*) 24 μήνες μετά την έναρξη ισχύος της παρούσας οδηγίας.

(8) ΕΕ L 229 της 30.8.1980, σ. 30.

(9*) 24 μήνες μετά την έναρξη ισχύος της παρούσας οδηγίας.

(10) ΕΕ L 378 της 31.12.1982, σ. 15.

(11) ΕΕ L 87 της 27.3.1985, σ. 1.

(12*) 24 μήνες μετά την έναρξη ισχύος της παρούσας οδηγίας.

ΠΑΡΑΡΤΗΜΑ Ι

ΟΡΙΑΚΕΣ ΤΙΜΕΣ ΚΑΙ ΟΡΙΟ ΣΥΝΑΓΕΡΜΟΥ ΓΙΑ ΤΟ ΔΙΟΞΕΙΔΙΟ ΤΟΥ ΘΕΙΟΥ

I. ΟΡΙΑΚΕΣ ΤΙΜΕΣ ΚΑΙ ΟΡΙΟ ΣΥΝΑΓΕΡΜΟΥ ΓΙΑ ΤΟ ΔΙΟΞΕΙΔΙΟ ΤΟΥ ΘΕΙΟΥ

Οι οριακές τιμές εκφράζονται σε ϴg/m³. Η μέτρηση του όγκου πρέπει να ανάγεται σε θερμοκρασία 293 °K και σε πίεση 101,3 kPa.

>ΘΕΣΗ ΠΗΝΑΚΑ>

II. ΟΡΙΟ ΣΥΝΑΓΕΡΜΟΥ ΓΙΑ ΤΟ ΔΙΟΞΕΙΔΙΟ ΤΟΥ ΘΕΙΟΥ

500 ϴg/m³ μετρούμενα επί τρεις συνεχείς ώρες σε αντιπροσωπευτικές για την ποιότητα του ατμοσφαιρικού αέρα θέσεις σε περιοχή έκτασης τουλάχιστον 100 km² ή σε ολόκληρη ζώνη ή οικισμό, ανάλογα με το ποια είναι η μικρότερη σε έκταση.

ΙΙΙ. ΕΛΑΧΙΣΤΕΣ ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΤΙΘΕΝΤΑΙ ΣΤΗ ΔΙΑΘΕΣΗ ΤΟΥ ΚΟΙΝΟΥ, ΣΕ ΠΕΡΙΠΤΩΣΗ ΥΠΕΡΒΑΣΗΣ ΤΟΥ ΟΡΙΟΥ ΣΥΝΑΓΕΡΜΟΥ ΓΙΑ ΤΟ ΔΙΟΞΕΙΔΙΟ ΤΟΥ ΘΕΙΟΥ

Οι πληροφορίες που πρέπει να τίθενται στη διάθεση του κοινού, περιλαμβάνουν τουλάχιστον τα ακόλουθα στοιχεία:

- ημερομηνία, ώρα και τόπος του περιστατικού και λόγοι στους οποίους οφείλεται, εφόσον είναι γνωστοί,

- προβλέψεις:

- μεταβολή των συγκεντρώσεων (βελτίωση, σταθεροποίηση ή επιδείνωση),

- λόγος της αναμενόμενης μεταβολής,

- πληττόμενη γεωγραφική περιοχή,

- διάρκεια,

- κατηγορία πληθυσμού που είναι ενδεχομένως ευαίσθητη στο περιστατικό,

- προφυλάξεις που πρέπει να λάβει ο ενδιαφερόμενος ευαίσθητος πληθυσμός.

ΠΑΡΑΡΤΗΜΑ ΙΙ

ΟΡΙΑΚΕΣ ΤΙΜΕΣ ΓΙΑ ΤΟ ΔΙΟΞΕΙΔΙΟ ΤΟΥ ΑΖΩΤΟΥ (ΝΟ2) ΚΑΙ ΤΑ ΟΞΕΙΔΙΑ ΤΟΥ ΑΖΩΤΟΥ (ΝΟχ) ΚΑΙ ΟΡΙΟ ΣΥΝΑΓΕΡΜΟΥ ΓΙΑ ΤΟ ΔΙΟΞΕΙΔΙΟ ΤΟΥ ΑΖΩΤΟΥ

I. ΟΡΙΑΚΕΣ ΤΙΜΕΣ ΓΙΑ ΤΟ ΔΙΟΞΕΙΔΙΟ ΤΟΥ ΑΖΩΤΟΥ ΚΑΙ ΤΑ ΟΞΕΙΔΙΑ ΤΟΥ ΑΖΩΤΟΥ

Οι οριακές τιμές εκφράζονται σε ϴg/m³. Η μέτρηση του όγκου πρέπει να ανάγεται σε θερμοκρασία 293 °K και σε πίεση 101,3 kPa

>ΘΕΣΗ ΠΗΝΑΚΑ>

II. ΟΡΙΟ ΣΥΝΑΓΕΡΜΟΥ ΓΙΑ ΤΟ ΔΙΟΞΕΙΔΙΟ ΤΟΥ ΑΖΩΤΟΥ

400 ϴg/m³ μετρούμενα επί τρεις συνεχείς ώρες σε αντιπροσωπευτικές για την ποιότητα του ατμοσφαιρικού αέρα θέσεις σε περιοχή έκτασης τουλάχιστον 100 km² ή σε ολόκληρη ζώνη ή οικισμό, ανάλογα με το ποιά είναι η μικρότερη σε έκταση.

ΙΙΙ. ΕΛΑΧΙΣΤΕΣ ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΤΙΘΕΝΤΑΙ ΣΤΗ ΔΙΑΘΕΣΗ ΤΟΥ ΚΟΙΝΟΥ, ΣΕ ΠΕΡΙΠΤΩΣΗ ΥΠΕΡΒΑΣΗΣ ΤΟΥ ΟΡΙΟΥ ΣΥΝΑΓΕΡΜΟΥ ΓΙΑ ΤΟ ΔΙΟΞΕΙΔΙΟ ΤΟΥ ΑΖΩΤΟΥ

Οι πληροφορίες που πρέπει να τίθενται στη διάθεση του κοινού περιλαμβάνουν τουλάχιστον τα ακόλουθα στοιχεία:

- ημερομηνία, ώρα και τόπος του περιστατικού και λόγοι στους οποίους οφείλεται εφόσον είναι γνωστοί,

- προβλέψεις:

- μεταβολή των συγκεντρώσεων (βελτίωση, σταθεροποίηση ή επιδείνωση),

- λόγος της αναμενόμενης μεταβολής,

- πληττόμενη γεωγραφική περιοχή,

- διάρκεια,

- κατηγορία πληθυσμού που είναι ενδεχομένως ευαίσθητη στο περιστατικό,

- προφυλάξεις που πρέπει να λάβει ο ενδιαφερόμενος ευαίσθητος πληθυσμός.

ΠΑΡΑΡΤΗΜΑ ΙΙΙ

ΟΡΙΑΚΕΣ ΤΙΜΕΣ ΓΙΑ ΤΑ ΣΩΜΑΤΙΔΙΑ (ΑΣ10)

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

ΟΡΙΑΚΕΣ ΤΙΜΕΣ ΓΙΑ ΤΟ ΜΟΛΥΒΔΟ

>ΘΕΣΗ ΠΗΝΑΚΑ>

ΠΑΡΑΡΤΗΜΑ V

ΚΑΘΟΡΙΣΜΟΣ ΤΩΝ ΑΠΑΙΤΗΣΕΩΝ ΓΙΑ ΤΗΝ ΕΚΤΙΜΗΣΗ ΤΩΝ ΣΥΓΚΕΝΤΡΩΣΕΩΝ ΔΙΟΞΕΙΔΙΟΥ ΤΟΥ ΘΕΙΟΥ, ΔΙΟΞΕΙΔΙΟΥ ΤΟΥ ΑΖΩΤΟΥ (ΝΟ2), ΚΑΙ ΟΞΕΙΔΙΩΝ ΤΟΥ ΑΖΩΤΟΥ (ΝΟx), ΣΩΜΑΤΙΔΙΩΝ (ΑΣ10) ΚΑΙ ΜΟΛΥΒΔΟΥ ΣΤΟΝ ΑΕΡΑ ΤΟΥ ΠΕΡΙΒΑΛΛΟΝΤΟΣ, ΖΩΝΗΣ Ή ΟΙΚΙΣΜΟΥ

I. ΑΝΩΤΕΡΑ ΚΑΙ ΚΑΤΩΤΕΡΑ ΟΡΙΑ ΕΚΤΙΜΗΣΗΣ

Ισχύουν τα ακόλουθα ανώτερα και κατώτερα όρια εκτίμησης:

α) Διοξείδιο του θείου

>ΘΕΣΗ ΠΗΝΑΚΑ>

β) Διοξείδιο του αζώτου και οξείδια του αζώτου

>ΘΕΣΗ ΠΗΝΑΚΑ>

γ) Σωματίδια

Τα ανώτερα και τα κατώτερα όρια εκτίμησης για τα ΑΣ10, βασίζονται στις ενδεικτικές οριακές τιμές για την 1η Ιανουαρίου 2010

>ΘΕΣΗ ΠΗΝΑΚΑ>

δ) Μόλυβδος

>ΘΕΣΗ ΠΗΝΑΚΑ>

ΙΙ. ΠΡΟΣΔΙΟΡΙΣΜΟΣ ΤΗΣ ΥΠΕΡΒΑΣΗΣ ΤΟΥ ΑΝΩΤΕΡΟΥ ΚΑΙ ΤΟΥ ΚΑΤΩΤΕΡΟΥ ΟΡΙΟΥ ΕΚΤΙΜΗΣΗΣ

Η υπέρβαση του ανώτερου και κατώτερου ορίου εκτίμησης προσδιορίζεται με βάση τις συγκεντρώσεις των προηγούμενων πέντε ετών, εάν υπάρχουν επαρκή δεδομένα. Κρίνεται ότι έχει σημειωθεί υπέρβαση του ορίου εκτίμησης, εάν ο συνολικός αριθμός υπερβάσεων της αριθμητικής τιμής της συγκέντρωσης του ορίου, κατά τη διάρκεια των τελευταίων πέντε ετών, είναι υπερτριπλάσιος του αριθμού υπερβάσεων που επιτρέπονται ετησίως.

Όταν υπάρχουν στοιχεία για λιγότερα από πέντε έτη, τα κράτη μέλη, προκειμένου να προσδιορίζουν τις υπερβάσεις του ανώτατου και του κατώτατου ορίου εκτίμησης, δύνανται να συνδυάζουν εκστρατείες μέτρησης σύντομης διάρκειας, κατά την περίοδο του έτους και σε σημεία που ενδέχεται να αντιπροσωπεύουν τα υψηλότερα επίπεδα ρύπανσης, με στοιχεία που προέρχονται από αρχεία εκπομπών και από τεχνικές προσομοίωσης.

ΠΑΡΑΡΤΗΜΑ VI

ΘΕΣΗ ΤΩΝ ΣΗΜΕΙΩΝ ΔΕΙΓΜΑΤΟΛΗΨΙΑΣ ΓΙΑ ΤΗ ΜΕΤΡΗΣΗ ΔΙΟΞΕΙΔΙΟΥ ΤΟΥ ΘΕΙΟΥ, ΔΙΟΞΕΙΔΙΟΥ ΤΟΥ ΑΖΩΤΟΥ ΚΑΙ ΟΞΕΙΔΙΩΝ ΤΟΥ ΑΖΩΤΟΥ, ΣΩΜΑΤΙΔΙΩΝ ΚΑΙ ΜΟΛΥΒΔΟΥ ΣΤΟΝ ΑΕΡΑ ΤΟΥ ΠΕΡΙΒΑΛΛΟΝΤΟΣ

Όσον αφορά τη σταθερή μέτρηση, ισχύουν οι παρακάτω προϋποθέσεις.

Ι. ΧΩΡΟΘΕΤΗΣΗ ΜΕΓΑΛΗΣ ΚΛΙΜΑΚΑΣ

α) Προστασία της ανθρώπινης υγείας

Όσον αφορά την προστασία της ανθρώπινης υγείας, τα σημεία δειγματοληψίας θα πρέπει να τοποθετούνται έτσι ώστε:

i) να παρέχουν στοιχεία σχετικά με τις περιοχές εντός ζωνών και οικισμών όπου σημειώνονται οι υψηλότερες συγκεντρώσεις στις οποίες είναι πιθανό να εκτεθεί άμεσα ή έμμεσα ο πληθυσμός για μεγάλο χρονικό διάστημα σε σχέση με την περίοδο αναφοράς που χρησιμοποιείται για τον υπολογισμό του μέσου όρου της ή των οριακών τιμών 7

ii) να παρέχουν στοιχεία σχετικά με τα επίπεδα που μετρούνται σε άλλες περιοχές εντός των ζωνών ή οικισμών και είναι αντιπροσωπευτικά της έκθεσης του γενικού πληθυσμού.

Τα σημεία δειγματοληψίας θα πρέπει κατά κανόνα να τοποθετούνται έτσι ώστε να αποφεύγονται οι μετρήσεις πολύ μικρών μικροπεριβαλλόντων που βρίσκονται σε άμεση γειτνίαση με αυτά. Ενδεικτικά, ένα σημείο δειγματοληψίας θα πρέπει να τοποθετείται έτσι ώστε να είναι αντιπροσωπευτικό της ποιότητας του αέρα σε γύρω περιοχή έκτασης τουλάχιστον 200 m² σε θέσεις μεγάλης οδικής κυκλοφορίας, και αρκετών τετραγωνικών χιλιομέτρων σε θέσεις παρακολούθησης της βασικής αστικής ρύπανσης.

Τα σημεία δειγματοληψίας θα πρέπει επίσης, κατά το δυνατόν, να είναι αντιπροσωπευτικά παρόμοιων θέσεων που δεν βρίσκονται σε άμεση γειτνίαση με αυτά.

Θα πρέπει επίσης να λαμβάνεται υπόψη η ανάγκη τοποθέτησης σημείων δειγματοληψίας σε νήσους, όταν αυτό είναι αναγκαίο για την προστασία της ανθρώπινης υγείας.

β) Προστασία των οικοσυστημάτων και βλάστησης

Όσον αφορά την προστασία των οικοσυστημάτων ή βλάστησης, τα σημεία δειγματοληψίας θα πρέπει να τοποθετούνται πέραν των 20 km από οικισμούς ή πέραν των 5 km από άλλη δομημένη περιοχή ή βιομηχανική εγκατάσταση ή αυτοκινητόδρομο. Ενδεικτικά, ένα σημείο δειγματοληψίας θα πρέπει να τοποθετείται έτσι ώστε να είναι αντιπροσωπευτικό της ποιότητας του ατμοσφαιρικού αέρα σε γύρω περιοχή έκτασης τουλάχιστον 1 000 km². Τα κράτη μέλη δύνανται να προβλέπουν την τοποθέτηση ενός σημείου δειγματοληψίας σε μικρότερη απόσταση ή το ότι θα είναι αντιπροσωπευτικό της ποιότητας του αέρα σε λιγώτερο εκτεταμένη περιοχή, λαμβάνοντας υπόψη τις γεωγραφικές συνθήκες.

Θα πρέπει επίσης να λαμβάνεται υπόψη η ανάγκη εκτίμησης της ποιότητας του αέρα στις νήσους.

ΙΙ. ΧΩΡΟΘΕΤΗΣΗ ΜΙΚΡΗΣ ΚΛΙΜΑΚΑΣ

Στο μέτρο του δυνατού, θα πρέπει να τηρούνται τουλάχιστον οι ακόλουθες κατευθυντήριες γραμμές:

- η ροή του αέρα γύρω από το στόμιο του σωλήνα δειγματοληψίας θα πρέπει να είναι ελεύθερη χωρίς κανένα εμπόδιο που να επηρεάζει τη ροή αέρα κοντά στο δειγματολήπτη (κανονικά πρέπει να τοποθετείται σε απόσταση μερικών μέτρων από κτίρια, μπαλκόνια, δένδρα, και άλλα εμπόδια και τουλάχιστον 0,5 μέτρα απο το πλησιέστερο κτίριο, σε περίπτωση σημείων δειγματοληψίας που αντιπροσωπεύουν την ποιότητα του αέρα στην οικοδομική γραμμή),

- κατά κανόνα, το στόμιο του σωλήνα δειγματοληψίας θα πρέπει να τοποθετείται σε απόσταση 1,5 (ζώνη αναπνοής) έως 4 μέτρων πάνω από το έδαφος. Σε ορισμένες περιπτώσεις, ενδέχεται να πρέπει να τοποθετηθεί υψηλότερα (έως και 8 μέτρα). Μπορεί επίσης να ενδείκνυται η τοποθέτηση σε μεγαλύτερο ύψος, εάν ο σταθμός αντιπροσωπεύει εκτεταμένη περιοχή,

- το στόμιο του σωλήνα δειγματοληψίας δεν θα πρέπει να γειτνιάζει άμεσα με πηγές εκπομπών ώστε να αποφεύγεται η απευθείας πρόσληψη εκπομπών που δεν έχουν αναμειχθεί με τον αέρα του περιβάλλοντος,

- το στόμιο εξαγωγής του δειγματολήπτη θα πρέπει να τοποθετείται έτσι ώστε να αποφεύγεται η ανακυκλοφορία του εξερχόμενου αέρα προς την είσοδο της συσκευής,

- τοποθέτηση δειγματοληπτών για τη μέτρηση της κυκλοφοριακής ρύπανσης:

- για όλους τους ρύπους, αυτά τα σημεία δειγματοληψίας θα πρέπει να τοποθετούνται σε απόσταση τουλάχιστον 25 μέτρων από το όριο των κύριων οδικών κόμβων και τουλάχιστον 4 μέτρων από το κέντρο της πλησιέστερης λωρίδας κυκλοφορίας,

- για το διοξείδιο του αζώτου, τα στόμια δεν θα πρέπει να απέχουν άνω των 5 μέτρων από το ρείθρο του οδοστρώματος,

- για τα σωματίδια και το μόλυβδο, τα στόμια θα πρέπει να τοποθετούνται έτσι ώστε να είναι αντιπροσωπευτικά της ποιότητας του ατμοσφαιρικού αέρα κοντά στην οικοδομική γραμμή.

Μπορούν επίσης να λαμβάνονται υπόψη οι ακόλουθοι παράγοντες:

- πηγές παρεμβολής;

- ασφάλεια,

- πρόσβαση,

- ύπαρξη ηλεκτρικής ενέργειας και τηλεφωνικής επικοινωνίας,

- ορατότητα του σημείου σε σχέση με το περιβάλλον του,

- ασφάλεια του κοινού και των χειριστών,

- σκοπιμότητα του συνδυασμού σημείων δειγματοληψίας για διάφορους ρύπους,

- απαιτήσεις σχεδιασμού.

ΙΙΙ. ΤΕΚΜΗΡΙΩΣΗ ΚΑΙ ΕΠΑΝΕΞΕΤΑΣΗ ΤΗΣ ΕΠΙΛΟΓΗΣ ΤΟΥ ΣΗΜΕΙΟΥ

Οι διαδικασίες επιλογής του σημείου θα πρέπει να τεκμηριώνονται πλήρως κατά το στάδιο της κατάταξης, ιδίως με φωτογραφίες της γύρω περιοχής κατά τα σημεία της πυξίδας και λεπτομερή χάρτη. Τα σημεία θα πρέπει να επανεξετάζονται σε τακτικά διαστήματα, με επαναλαμβανόμενη τεκμηρίωση, ώστε να εξασφαλίζεται ότι τα κριτήρια επιλογής εξακολουθούν να ισχύουν με την πάροδο του χρόνου.

ΠΑΡΑΡΤΗΜΑ VII

ΚΡΙΤΗΡΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΕΛΑΧΙΣΤΟΥ ΑΡΙΘΜΟΥ ΣΗΜΕΙΩΝ ΔΕΙΓΜΑΤΟΛΗΨΙΑΣ ΓΙΑ ΣΤΑΘΕΡΕΣ ΜΕΤΡΗΣΕΙΣ ΣΥΓΚΕΝΤΡΩΣΕΩΝ ΔΙΟΞΕΙΔΙΟΥ ΤΟΥ ΘΕΙΟΥ (SO2), ΔΙΟΞΕΙΔΙΟΥ ΤΟΥ ΑΖΩΤΟΥ (ΝΟ2) ΚΑΙ ΟΞΕΙΔΙΩΝ ΤΟΥ ΑΖΩΤΟΥ, ΣΩΜΑΤΙΔΙΩΝ ΚΑΙ ΜΟΛΥΒΔΟΥ ΣΤΟΝ ΑΕΡΑ ΤΟΥ ΠΕΡΙΒΑΛΛΟΝΤΟΣ

Ι. ΕΛΑΧΙΣΤΟΣ ΑΡΙΘΜΟΣ ΣΗΜΕΙΩΝ ΔΕΙΓΜΑΤΟΛΗΨΙΑΣ ΓΙΑ ΣΤΑΘΕΡΗ ΜΕΤΡΗΣΗ ΠΡΟΣ ΕΚΤΙΜΗΣΗ ΤΗΣ ΣΥΜΜΟΡΦΩΣΗΣ ΜΕ ΤΙΣ ΟΡΙΑΚΕΣ ΤΙΜΕΣ ΓΙΑ ΤΗΝ ΠΡΟΣΤΑΣΙΑ ΤΗΣ ΑΝΘΡΩΠΙΝΗΣ ΥΓΕΙΑΣ ΚΑΙ ΜΕ ΤΑ ΟΡΙΑ ΣΥΝΑΓΕΡΜΟΥ ΣΕ ΖΩΝΕΣ ΚΑΙ ΟΙΚΙΣΜΟΥΣ, ΟΠΟΥ Η ΣΤΑΘΕΡΗ ΜΕΤΡΗΣΗ ΑΠΟΤΕΛΕΙ ΤΗ ΜΟΝΑΔΙΚΗ ΠΗΓΗ ΠΛΗΡΟΦΟΡΙΩΝ

α) Διάχυτες πηγές

>ΘΕΣΗ ΠΗΝΑΚΑ>

β) Σημειακές πηγές

Για την εξακρίβωση της ρύπανσης κοντά σε σημειακές πηγές, ο αριθμός των σημείων δειγματοληψίας για σταθερή μέτρηση, θα πρέπει να υπολογίζεται με βάση τις πυκνότητες εκπομπής, τα πιθανά πρότυπα κατανομής της ρύπανσης του αέρα του περιβάλλοντος και την ενδεχόμενη έκθεση του πληθυσμού.

ΙΙ. ΕΛΑΧΙΣΤΟΣ ΑΡΙΘΜΟΣ ΣΗΜΕΙΩΝ ΔΕΙΓΜΑΤΟΛΗΨΙΑΣ ΓΙΑ ΣΤΑΘΕΡΗ ΜΕΤΡΗΣΗ ΠΡΟΣ ΕΚΤΙΜΗΣΗ ΤΗΣ ΣΥΜΜΟΡΦΩΣΗΣ ΜΕ ΤΙΣ ΟΡΙΑΚΕΣ ΤΙΜΕΣ ΓΙΑ ΤΗΝ ΠΡΟΣΤΑΣΙΑ ΤΩΝ ΟΙΚΟΣΥΣΤΗΜΑΤΩΝ Ή ΒΛΑΣΤΗΣΗΣ ΣΕ ΑΛΛΕΣ ΖΩΝΕΣ, ΕΚΤΟΣ ΟΙΚΙΣΜΩΝ

>

ΘΕΣΗ ΠΗΝΑΚΑ>

Σε νησιωτικές ζώνες, ο αριθμός των σημείων δειγματοληψίας για σταθερές μετρήσεις, θα πρέπει να υπολογίζεται λαμβάνοντας υπόψη τα πιθανά πρότυπα κατανομής της ρύπανσης του αέρα του περιβάλλοντος και την ενδεχόμενη έκθεση των οικοσυστημάτων ή βλάστησης.

ΠΑΡΑΡΤΗΜΑ VIII

ΠΟΙΟΤΙΚΟΙ ΣΤΟΧΟΙ ΓΙΑ ΤΑ ΣΤΟΙΧΕΙΑ ΚΑΙ ΣΥΓΚΕΝΤΡΩΤΙΚΗ ΠΑΡΟΥΣΙΑΣΗ ΤΩΝ ΑΠΟΤΕΛΕΣΜΑΤΩΝ ΤΗΣ ΕΚΤΙΜΗΣΗΣ ΤΗΣ ΠΟΙΟΤΗΤΑΣ ΤΟΥ ΑΤΜΟΣΦΑΙΡΙΚΟΥ ΑΕΡΑ

Ι. ΠΟΙΟΤΙΚΟΙ ΣΤΟΧΟΙ ΓΙΑ ΤΑ ΣΤΟΙΧΕΙΑ

Προβλέπονται οι ακόλουθοι ποιοτικοί στόχοι για τα στοιχεία, όσον αφορά την απαιτούμενη ορθότητα των μεθόδων εκτίμησης, της ελάχιστης χρονικής περιόδου κάλυψης και της ελάχιστης συλλογής στοιχείων, ως οδηγοί για τα προγράμματα διασφάλισης της ποιότητας.

>ΘΕΣΗ ΠΗΝΑΚΑ>

Η ακρίβεια των μετρήσεων καθορίζεται όπως ορίζεται στον «Οδηγό έκφρασης της αβεβαιότητας των μετρήσεων» (ISO 1993), ή στο ISO 5725-1 «Ορθότητα (πιστότητα και ακρίβεια) των μεθόδων μέτρησης και των αποτελεσμάτων» (1994). Τα ποσοστά του πίνακα δίδονται για μεμονωμένες μετρήσεις, των οποίων εξάγεται ο μέσος όρος κατά την περίοδο που ορίζεται για την οριακή τιμή, για διάστημα εμπιστοσύνης 95 % (σφάλμα + δύο φορές τη συνήθη απόκλιση). Η ορθότητα των συνεχών μετρήσεων θα πρέπει να ερμηνεύεται ως ισχύουσα στην περιοχή της κατάλληλης οριακής τιμής.

Η ορθότητα της προσομοίωσης και της αντικειμενικής εκτίμησης ορίζεται ως η μεγίστη απόκλιση των μετρουμένων και υπολογιζομένων επιπέδων συγκέντρωσης, κατά την περίοδο που καθορίζεται για την οριακή τιμή, χωρίς να λαμβάνεται υπόψη η χρονική διαδοχή των συμβάντων.

Στις απαιτήσεις ελάχιστης συλλογής στοιχείων και χρονικής κάλυψης, δεν περιλαμβάνονται οι απώλειες στοιχείων λόγω της τακτικής βαθμονόμησης ή της συνήθους συντήρησης των οργάνων μέτρησης.

Κατά παρέκκλιση, τα κράτη μέλη δύνανται να πραγματοποιούν τυχαίες μετρήσεις αντί των συνεχών μετρήσεων για τα σωματίδια και το μόλυβδο, εφόσον δύνανται να αποδείξουν στην Επιτροπή ότι η ορθότητα του διαστήματος, εμπιστοσύνης 95 % όσον αφορά τη συνεχή παρακολούθηση κυμαίνεται γύρω στο 10 %. Η τυχαία δειγματοληψία πρέπει να είναι ομοιόμορφα κατανεμημένη εντός του έτους.

ΙΙ. ΑΠΟΤΕΛΕΣΜΑΤΑ ΤΗΣ ΕΚΤΙΜΗΣΗΣ ΤΗΣ ΠΟΙΟΤΗΤΑΣ ΤΟΥ ΑΤΜΟΣΦΑΙΡΙΚΟΥ ΑΕΡΑ

Για τις ζώνες ή τους οικισμούς όπου, άλλες πηγές, εκτός από τη μέτρηση, συμπληρώνουν τα στοιχεία που προκύπτουν από τη μέτρηση, ή αποτελούν τα μοναδικά μέσα εκτίμησης της ποιότητας του ατμοσφαιρικού αέρα, θα πρέπει να συγκεντρώνονται οι ακόλουθες πληροφορίες:

- περιγραφή των πραγματοποιουμένων ενεργειών εκτίμησης,

- ειδικές μέθοδοι που χρησιμοποιούνται, με αναφορές στην περιγραφή της μεθόδου,

- πηγές στοιχείων και πληροφοριών,

- περιγραφή των αποτελεσμάτων, συμπεριλαμβανομένης της ορθότητας, και ιδίως αναφορά της έκτασης κάθε περιοχής ή, κατά περίπτωση, του μήκους της οδού εντός της ζώνης ή του οικισμού, όπου οι συγκεντρώσεις υπερβαίνουν την ή τις οριακές τιμές ή, κατά περίπτωση, την ή τις οριακές τιμές προσαυξημένες κατά το ή τα ισχύοντα περιθώρια ανοχής, και κάθε περιοχής όπου οι συγκεντρώσεις υπερβαίνουν το ανώτατο όριο εκτίμησης ή το κατώτερο όριο εκτίμησης,

- για τις οριακές τιμές που αποσκοπούν στην προστασία της ανθρώπινης υγείας, ο πληθυσμός που ενδέχεται να εκτεθεί σε συγκεντρώσεις που υπερβαίνουν την οριακή τιμή.

Κατά το δυνατόν, τα κράτη μέλη θα πρέπει να καταρτίζουν χάρτες όπου θα εμφαίνεται η κατανομή των συγκεντρώσεων σε κάθε ζώνη και οικισμό.

ΙΙΙ. ΤΥΠΟΠΟΙΗΣΗ

Για το διοξείδιο του θείου και τα οξείδια του αζώτου, ο όγκος πρέπει να ανάγεται σε θερμοκρασία 293 °K και πίεση 101,3 kPa.

ΠΑΡΑΡΤΗΜΑ ΙΧ

ΜΕΘΟΔΟΙ ΑΝΑΦΟΡΑΣ ΓΙΑ ΤΗΝ ΕΚΤΙΜΗΣΗ ΤΩΝ ΣΥΓΚΕΝΤΡΩΣΕΩΝ ΔΙΟΞΕΙΔΙΟΥ ΤΟΥ ΘΕΙΟΥ, ΔΙΟΞΕΙΔΙΟΥ ΤΟΥ ΑΖΩΤΟΥ ΚΑΙ ΟΞΕΙΔΙΩΝ ΤΟΥ ΑΖΩΤΟΥ, ΣΩΜΑΤΙΔΙΩΝ (ΑΣ10 και ΑΣ2,5) ΚΑΙ ΜΟΛΥΒΔΟΥ

Ι. ΜΕΘΟΔΟΣ ΑΝΑΦΟΡΑΣ ΓΙΑ ΤΗΝ ΑΝΑΛΥΣΗ ΤΟΥ ΔΙΟΞΕΙΔΙΟΥ ΤΟΥ ΘΕΙΟΥ

ISO/FDIS 10498 (Σχέδιο προτύπου) Αέρας του περιβάλλοντος - Προσδιορισμός του διοξειδίου του θείου - Μέθοδος υπεριώδους φθορισμού.

Κράτος μέλος δύναται να χρησιμοποιεί κάθε άλλη μέθοδο για την οποία είναι σε θέση να αποδείξει ότι δίδει ισοδύναμα αποτελέσματα με την ως άνω μέθοδο.

ΙΙ. ΜΕΘΟΔΟΣ ΑΝΑΦΟΡΑΣ ΓΙΑ ΤΗΝ ΑΝΑΛΥΣΗ ΤΟΥ ΔΙΟΞΕΙΔΙΟΥ ΤΟΥ ΑΖΩΤΟΥ ΚΑΙ ΤΩΝ ΟΞΕΙΔΙΩΝ ΤΟΥ ΑΖΩΤΟΥ

ISO 7996: 1985 Αέρας του περιβάλλοντος - Προσδιορισμός των μαζικών συγκεντρώσεων οξειδίων του αζώτου - Μέθοδος χημειοφωταύγειας.

Κράτος μέλος δύναται να χρησιμοποιεί κάθε άλλη μέθοδο για την οποία είναι σε θέση να αποδείξει ότι δίδει ισοδύναμα αποτελέσματα με την ως άνω μέθοδο.

ΙΙΙ. Α. Μέθοδος αναφοράς για τη δειγματοληψία του μολύβδου

Η μέθοδος αναφοράς για τη δειγματοληψία του μολύβδου είναι εκείνη που περιγράφεται στο παράρτημα της οδηγίας 82/844/ΕΟΚ έως ότου επιτευχθεί η οριακή τιμή του παραρτήματος IV της παρούσας οδηγίας, όταν η μέθοδος αναφοράς είναι εκείνη που καθορίζεται για τα ΑΣ10, στο μέρος IV του παρόντος παραρτήματος.

Κράτος μέλος δύναται να χρησιμοποιεί κάθε άλλη μέθοδο για την οποία είναι σε θέση να αποδείξει ότι δίδει ισοδύναμα αποτελέσματα με την ως άνω μέθοδο.

Β. Μέθοδος αναφοράς για την ανάλυση του μολύβδου

ISO 9855: 1993 Αέρας του περιβάλλοντος - Προσδιορισμός της περιεκτικότητας των αερολυμάτων σε σωματίδια μολύβδου - Μέθοδος φασματοσκοπίας ατομικής απορρόφησης.

Κράτος μέλος δύναται να χρησιμοποιεί κάθε άλλη μέθοδο για την οποία είναι σε θέση να αποδείξει ότι δίδει ισοδύναμα αποτελέσματα με την ως άνω μέθοδο.

IV. ΜΕΘΟΔΟΣ ΑΝΑΦΟΡΑΣ ΓΙΑ ΤΗ ΔΕΙΓΜΑΤΟΛΗΨΙΑ ΚΑΙ ΤΗ ΜΕΤΡΗΣΗ ΤΩΝ ΑΣ10

Η μέθοδος αναφοράς για τη δειγματοληψία και τη μέτρηση των ΑΣ10, είναι η μέθοδος που περιγράφεται στο prEN 12341 «Ποιότητα του αέρα - Διαδικασία επιτόπιας δοκιμής προς απόδειξη της ισοδυναμίας αναφοράς των μεθόδων δειγματοληψίας για το κλάσμα ΑΣ10 των αιωρουμένων σωματιδίων». Η αρχή που διέπει τη μέτρηση βασίζεται στη συλλογή επί φίλτρου του κλάσματος ΑΣ10 σωματιδίων του περιβάλλοντος και στον βαρυμετρικό προσδιορισμό της μάζας.

Κράτος μέλος δύναται να χρησιμοποιεί κάθε άλλη μέθοδο για την οποία είναι σε θέση να αποδείξει ότι δίδει ισοδύναμα αποτελέσματα με την ως άνω μέθοδο, ή κάθε άλλη μέθοδο για την οποία δύναται να αποδείξει ότι έχει ουσιαστική σχέση με τη μέθοδο αναφοράς. Στην περίπτωση αυτή, τα επιτυγχανόμενα με τη μέθοδο αυτή αποτελέσματα, πρέπει να διορθώνονται μέσω ενός καταλλήλου συντελεστή ώστε να παραχθούν αποτελέσματα ισοδύναμα προς εκείνα που θα είχαν επιτευχθεί με τη χρήση της μεθόδου αναφοράς.

Κάθε κράτος μέλος ενημερώνει την Επιτροπή για τη χρησιμοποιηθείσα μέθοδο δειγματοληψίας και μέτρησης των ΑΣ10. Η Επιτροπή διενεργεί το ταχύτερο δυνατόν σύγκριση των μεθόδων δειγματοληψίας και μέτρησης των ΑΣ10, προκειμένου να συλλέξει στοιχεία για την επανεξέταση της παρούσας οδηγίας σύμφωνα με το άρθρο 10.

V. ΠΡΟΣΩΡΙΝΗ ΜΕΘΟΔΟΣ ΑΝΑΦΟΡΑΣ ΓΙΑ ΤΗ ΔΕΙΓΜΑΤΟΛΗΨΙΑ ΚΑΙ ΜΕΤΡΗΣΗ ΤΩΝ ΑΣ2,5

Η Επιτροπή θα καθορίσει κατευθυντήριες γραμμές, σε συνεννόηση με την επιτροπή του άρθρου 12 της οδηγίας 96/62/ΕΚ, σχετικά με την κατάλληλη προσωρινή μέθοδο αναφοράς για τη δειγματοληψία και την εκτίμηση των ΑΣ2,5, έως τις . . . (1*).

Τα κράτη μέλη δύνανται να χρησιμοποιήσουν κάθε άλλη μέθοδο που κρίνουν κατάλληλη.

Κάθε κράτος μέλος ενημερώνει την Επιτροπή για τη χρησιμοποιηθείσα μέθοδο δειγματοληψίας και μέτρησης των ΑΣ2,5. Η Επιτροπή διενεργεί το ταχύτερο σύγκριση των μεθόδων δειγματοληψίας και μέτρησης των ΑΣ2,5, προκειμένου να συλλέξει στοιχεία για την επανεξέταση της παρούσας οδηγίας σύμφωνα με το άρθρο 10.

VI. ΤΕΧΝΙΚΕΣ ΑΝΑΦΟΡΑΣ ΓΙΑ ΤΗΝ ΠΡΟΣΟΜΟΙΩΣΗ

Οι τεχνικές αναφοράς για την προσομοίωση δεν είναι δυνατόν να καθοριστούν προς το παρόν. Κάθε τροποποίηση για την προσαρμογή του σημείου αυτού προς την επιστημονική και τεχνική πρόοδο, θεσπίζεται σύμφωνα με τη διαδικασία του άρθρου 12 παράγραφος 2 της οδηγίας 96/62/ΕΚ.

(1*) 24 μήνες μετά την έναρξη ισχύος της παρούσας οδηγίας.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 21 Νοεμβρίου 1997, η Επιτροπή διαβίβασε στο Συμβούλιο πρόταση σχετικά με τις οριακές τιμές διοξειδίου του θείου, οξειδίων του αζώτου, αιωρουμένων σωματιδίων και μολύβδου στον ατμοσφαιρικό αέρα, με βάση το άρθρο 130 Σ παράγραφος 1 της συνθήκης ΕΚ (1).

2. Η Οικονομική και Κοινωνική Επιτροπή και το Ευρωπαϊκό Κοινοβούλιο έδωσαν τη γνώμη τους στις 29 Απριλίου 1998 (2) και στις 13 Μαΐου 1998 (3), αντιστοίχως.

3. Στις 9 Ιουλίου 1998, η Επιτροπή διαβίβασε στο Συμβούλιο τροποποιημένη πρόταση.

4. Στις 24 Σεπτεμβρίου 1998, το Συμβούλιο καθόρισε κοινή θέση σύμφωνα με το άρθρο 189 Γ της συνθήκης.

ΙΙ. ΣΤΟΧΟΣ

Σύμφωνα με τις διατάξεις της οδηγίας - πλαίσιο του 1996 για την ποιότητα του ατμοσφαιρικού αέρα (4), η ως άνω οδηγία, σχετικά με τις οριακές τιμές διοξειδίου του θείου, οξειδίων του αζώτου, αιωρουμένων σωματιδίων και μολύβδου στον ατμοσφαιρικό αέρα, αποσκοπεί στον καθορισμό οριακών τιμών και, εφόσον απαιτείται, ορίων συναγερμού προκειμένου να αποφεύγονται, να προλαμβάνονται ή να μειώνονται οι βλαβερές επιπτώσεις για την ανθρώπινη υγεία και το περιβάλλον, στη μέτρηση των συγκεντρώσεων βάσει κοινών μεθόδων και κριτηρίων, στην συγκέντρωση καταλλήλων πληροφοριών και την εξασφάλιση ότι οι πληροφορίες αυτές τίθενται στη διάθεση του κοινού, στη διατήρηση της ποιότητας του ατμοσφαιρικού αέρα, όταν είναι καλή, και στη βελτίωσή της στις άλλες περιπτώσεις.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Α. Τροποποιημένη πρόταση της Επιτροπής

Το Συμβούλιο ενέκρινε εν όλω ή εν μέρει, και ενίοτε κατά το πνεύμα, 21 τροποπολογίες του Ευρωπαϊκού Κοινοβουλίου, εκ των οποίων 3 απορρίφθηκαν εξαρχής από την Επιτροπή (5).

Οι τελευταίες αυτές τροπολογίες αφορούν τη διαγραφή των δεικτών ενημέρωσης του κοινού (τροπολογίες 11 και 27), καθώς και τις διατάξεις για χρονικώς περιορισμένες παρεκκλίσεις όσον αφορά το μόλυβδο σε ορισμένες περιοχές ώστε να λαμβάνονται υπόψη ειδικές περιστάσεις (τροπολογία 8 - βλέπε παράρτημα IV).

Β. Τροπολογίες που δέχθηκε η Επιτροπή αλλά δεν περιλαμβάνονται στην κοινή θέση

Τροπολογία 2 (ανάγκη εξακρίβωσης της ποιότητας του ατμοσφαιρικού άερα σε τουριστικές περιοχές κατά την περίοδο αιχμής)

Η τροπολογία αυτή δεν κρίθηκε σκόπιμη διότι η αιτιολογική αυτή παράγραφος δεν θα αντιστοιχούσε με κάποια διάταξη στα άρθρα, και διότι οι διατάξεις σχετικά με τις μετρήσεις, ανεξαρτήτως εποχής, κρίθηκαν αρκετές για την απεικόνιση της κατάστασης σε περιόδους τουριστικής αιχμής.

Γ. Βασικές αλλαγές ή καινοτομίες που εισήγαγε το Συμβούλιο

1. Προοίμιο

Το προοίμιο αναδιαρθρώθηκε και απλουστεύθηκε εφόσον δεν έδινε πρόσθετες πληροφορίες ή εξηγήσεις των επομένων άρθρων.

Προστέθηκαν νέες αιτιολογικές παράγραφοι ώστε να τονιστεί ότι οι απαιτήσεις της οδηγίας αποτελούν ελάχιστες απαιτήσεις (βλέπε τέταρτη και ιδίως πέμπτη αιτιολογική σκέψη, η οποία εκφράζει το πνεύμα των τροπολογιών 3, 5 και 6 του Κοινοβουλίου). Η προτελευταία αιτιολογική σκέψη, την οποία προσέθεσε επίσης το Συμβούλιο, τονίζει ότι οι προσαρμογές με τη διαδικασία της επιτροπής δεν θα αμβλύνουν τις οριακές τιμές ή τα όρια συναγερμού (την ίδια πρόθεση είχε η τροπολογία 9 του Κοινοβουλίου).

2. Ορισμοί (άρθρο 2)

Οι ορισμοί 4 και 5 έγιναν φιλικότεροι προς το χρήστη. Προστέθηκε ο ορισμός 6 σε συνδυασμό με νέες διατάξεις (βλέπε σημείο 3).

Ο ορισμός 7 προστέθηκε για να διευκρινιστούν επόμενες διατάξεις.

3. Ειδικές περιστάσεις (άρθρα 3 παράγραφος 4 και άρθρο 5 παράγραφοι 4 και 5)

Το Συμβούλιο αναγνώρισε ότι σε ορισμένα κράτη μέλη ειδικές, μη ελεγχόμενες περιστάσεις -όπως φυσικά φαινόμενα ή ειδικές κλιματικές/γεωγραφικές συνθήκες- μπορούν να οδηγήσουν σε υπέρβαση οριακών τιμών. Συμφωνήθηκε ως εκ τούτου ότι, στις περιπτώσεις αυτές, τα κράτη μέλη έχουν την υποχρέωση να παρέμβουν μόνον όταν πρόκειται για υπερβάσεις μη οφειλόμενες στις ειδικές αυτές περιστάσεις, υπό τον όρον ότι θέτουν στη διάθεση της Επιτροπής την αναγκαία αιτιολόγηση.

4. Ενημέρωση του κοινού (άρθρο 8)

Το Συμβούλιο διετύπωσε εκ νέου και διέταξε κατά σαφέστερο και συνεπέστερο τρόπο τις διατάξεις περί ενημέρωσης του κοινού. Συμφώνησε να άρει την υποχρέωση διαβίβασης στην Επιτροπή του καταλόγου των κοινοποιούμενων οργανισμών διότι αυτό θα επιβάρυνε περιττά τα κράτη μέλη.

5. Καταργήσεις και μεταβατικές ρυθμίσεις (άρθρο 9)

Το Συμβούλιο επέφερε κάποιες τεχνικές τροποποιήσεις στο άρθρο αυτό προκειμένου να αποφευχθούν ενδεχόμενες διπλές υποχρεώσεις υποβολής εκθέσεων κατά τη μεταβατική περίοδο.

6. Επανεξέταση (άρθρο 10)

Το Συμβούλιο ενίσχυσε την νεοεισαχθείσα ρήτρα επανεξέτασης αναφέροντας τα κύρια σημεία που πρέπει να καλυφθούν (οριακές τιμές για όλα τα είδη αιωρουμένων σωματιδίων και για τα οξείδια του αζώτου). Τόνισε επίσης ότι η επανεξέταση πρέπει να λαμβάνει υπόψη τις τελευταίες επιστημονικές έρευνες ή την αποκτηθείσα πείρα κατά την εφαρμογή της οδηγίας και ειδικότερα κατά την εφαρμογή των κριτηρίων μέτρησης.

7. Ημερομηνία εφαρμογής (άρθρο 12)

Λόγω των προσπαθειών που θα απαιτήσει η οδηγία, ειδικότερα από ορισμένα κράτη μέλη, το Συμβούλιο συμφώνησε για περίοδο δύο ετών μετά την έναρξη ισχύος.

8. Όριο συναγερμού για το διοξείδιο του θείου (παράρτημα Ι τμήμα ΙΙ)

Το Συμβούλιο συμφώνησε για όριο συναγερμού στα 500 ϴg/m³. Το Συμβούλιο έκρινε ότι το όριο 350 ϴg/m³ που πρότεινε η Επιτροπή, και βασίζεται σε δοκιμές έκθεσης ιδιατέρως ευαισθήτων κατηγοριών πληθυσμού ενώ ασκούνται, ενδέχεται να δημιουργήσει αδικαιολόγητη ανησυχία στο κοινό γενικότερα.

9. Ενδεχόμενες υπερβάσεις της ωριαίας οριακής τιμής για το NO2 (παράρτημα ΙΙ)

Το Συμβούλιο αύξησε τον αριθμό ενδεχομένων υπερβάσεων σε 18 ετησίως, λόγω των δυσκολιών επίτευξης των οριακών τιμών που συνοδεύονται από ειδικές κλιματικές συνθήκες. Το σημείο αυτό περιλαμβάνεται μεταξυ εκείνων που θα εξεταστούν ειδικότερα σε συνδυασμό με την επανεξέταση (βλέπε σημείο 6).

10. Οριακές τιμές για τα αιωρούμενα σωματίδια (παράρτημα ΙΙΙ)

Το Συμβούλιο αναγνώρισε τη μεγάλη επιστημονική αβεβαιότητα που συνδέεται με τις ουσίες αυτές καθώς και την έλλειψη εκτεταμένης πρακτικής πείρας στη μείωση των εκπομπών.

Ως εκ τούτου συμφώνησε

- να καταστήσει λιγώτερο αυστηρές τις οριακές τιμές για ΑΣ10 οι οποίες πρέπει να επιτευχθούν έως το 2005 (35 αντί των 25 υπερβάσεων της ημερήσιας τιμής και 40 ϴg/m³ αντί των 30 για την ετήσια οριακή τιμή),

- να καθορίσει μόνον ενδεικτικές οριακές τιμές για τα ΑΣ10 όσον αφορά το δεύτερο στάδιο που πρέπει να εφαρμοστεί έως το 2010,

- να μην περιλάβει στο στάδιο αυτό διατάξεις σχετικά με τα ΑΣ2,5

υπό τον όρον ότι η επανεξέταση που προβλέπεται για το 2003 θα αφορά ειδικότερα τα σημεία αυτά (βλέπε σημείο 6).

11. Μέθοδοι αναφοράς (παράρτημα ΙΧ)

Ελλείψει διεθνώς αναγνωρισμένων προτύπων, το Συμβούλιο συμφώνησε να χρησιμοποιείται μια μέθοδος αναφοράς για τη δειγματοληψία και τη μέτρηση των ΑΣ10, και μια προσωρινή μέθοδος αναφοράς για τα ΑΣ2,5, υπό τον όρον ότι η Επιτροπή θα προβεί σε συγκρίσεις ώστε να παράσχει πληροφορίες για την επανεξέταση των δύο αυτών μεθόδων.

Η Επιτροπή συμφώνησε με τις τροποποιήσεις που έκανε το Συμβούλιο.

(1) ΕΕ C 9 της 14.1.1998, σ. 6.

(2) ΕΕ C 214 της 10.7.1998, σ. 1.

(3) ΕΕ C 167 της 1.6.1998, σ. 110.

(4) Οδηγία 96/62/ΕΚ της 27ης Σεπτεμβρίου 1996 (ΕΕ L 296 της 21.11.1996, σ. 55).

(5) Ενώ συμμερίζεται την τυπική αιτιολογία της Επιτροπής ότι η τροπολογία 13 δεν είναι σκόπιμο να περιληφθεί στο διατακτικό της οδηγίας, το Συμβούλιο επιθυμεί να τονίσει τη σημασία της έρευνας στο πλαίσιο αυτό.